रेफ्युजी कॅम्पमधील माणसं अफगाणिस्तानचा सामना पाहताना

चहूबाजूंनी कोंडी झालेल्या स्थितीत खेळांचा विचार सुटणं अविश्वसनीय. पण अफगाणिस्तानच्या बाबतीत हे खरं आहे. वाळवंटात ओअसिस असावं त्याधर्तीवर अफगाणिस्तान क्रिकेटचं मूळ रेफ्युजी कॅम्पमध्ये आहे. 

अफगाणिस्तानचा संघ वर्ल्डकपमध्ये खेळतोय. यापैकी अनेक खेळाडूंनी रेफ्युजी कॅम्पचं जीणं अनुभवलं आहे. परिस्थितीचं रडगाणं न गाता अचंबित करणाऱ्या महत्वाकांक्षेसह अफगाणिस्तान क्रिकेटने वाटचाल केली आहे. 

अफगाणिस्तानला क्रिकेट नवीन नाही. इतिहासात नजर टाकली तर 1839 मध्ये ब्रिटिश सैन्याने अफगाणिस्तानात क्रिकेट खेळल्याची नोंद आहे. मात्र ब्रिटिशांच्या वसाहती असलेल्या अन्य राष्ट्रात क्रिकेट रुजलं तसं अफगाणिस्तानमध्ये झालं नाही.     

युद्ध, रक्तपात, शस्त्रं, गरिबी, उपासमारी या सगळ्यातून वाचल्यावर रेफ्युजी कॅम्पचा आधार असतो.  रोज जिवंत राहण्याची शर्यत असताना क्रिकेटबाबत सूचणं अविश्वसनीय आहे परंतु अफगाणिस्तानने हे करून दाखवलं आहे. 

अफगाणिस्तानच्या नागरिकांना का घ्यावा लागला रेफ्युजी कॅम्पमध्ये आश्रय 

आशिया खंडाच्या मध्य, पश्चिम आणि दक्षिण भाग यांच्या मध्यस्थानी अफगाणिस्तान आहे. अफगाणिस्तानमध्ये काय होतंय यावर अमेरिका आणि रशिया या दोन शीतयुद्ध खेळणाऱ्या बड्या राष्ट्रांचं लक्ष होतं. सोव्हिएत रशियाने 1979 मध्ये अफगाणिस्तानला ताब्यात घेण्याचा प्रयत्न केला.

याचा अफगाणिस्तानने कडवा प्रतिकार केला. हा संघर्ष दहा वर्षांपर्यंत चालला. अफगाणिस्तानमधील टोळ्यांना रशियाचा विरोधक असलेल्या अमेरिकेने मदत केली. कोंडी असह्य झाल्यावर रशियाने 1989मध्ये अफगाणिस्तानातून माघार घेतली. याबरोबरंच अमेरिकेचं अफगाणिस्तानातलं स्वारस्य संपलं. 

अफगाणिस्तान क्रिकेट

अफगाणिस्तानमध्ये सक्षम सरकार स्थापन होण्याआधीच दोन मोठ्या राष्ट्रांनी काढता पाय घेतल्याने कट्टरतावद्यांनी देशावर नियंत्रण मिळवलं. नव्वदीच्या दशकात अफगाणिस्तानात तालिबान राजवटीचा अंमल होता. तालिबानने 1996 ते 2001 या कालावधीत अफगाणिस्तानवर राज्य केलं. 

अफगाणिस्तान हा कट्टरतावाद्यांचा अड्डा झाला. सप्टेंबर 2011 मध्ये अमेरिकेतील ट्वीन टॉवर्सवर झालेल्या हल्ल्यानंतर चित्र बदललं. अमेरिका आणि नाटोच्या फौजांनी तालिबानी राजवट खालसा केली. 2014च्या अखेरीस अमेरिकेच्या सैन्याने अफगाणिस्तानमधून माघार घेतली. 

देशात युद्धज्वर असताना तसंच तालिबानी राजवटीच्या काळात हजारो... \n\nवरील लेखासाठी मला एक चांगले शीर्षक द्या.
रेफ्युजी कॅम्प ते वर्ल्ड कप- अफगाणिस्तानची अविश्वसनीय भरारी